Finnbjorn Vang
Finnbjorn Vang (sündinud 1978) on Fääri saarte maletegelane. Vang on Fääri saarte Maleföderatsiooni president. Varem on ta olnud Euroopa Maleliidu asepresident. Vang on maletaja ELO-reitinguga üle 2000. 2006. aastal osales ta Fääri saarte võistkonna koosseisus Torinos peetud maleolümpial (varumängijana). Võistkond sai 82. koha 147 meeskonna hulgast. Vang tegutseb ka malekohtunikana ja maleorganisaatorina. Saanud 2011. aastal FIDE-lt FIDE arbiitri nimetuse. Olnud Fääri saartel peetud maleturniiridel peakohtuniku ja turniiridirektori rollis.